وزیراعظم کا دفتر
گلوبل آیوروید فیسٹیول میں وزیر اعظم کی تقریر کا متن
ہر ایک کو میری مبارک باد
نمسکار!
وزارت میں میرے ساتھی کرن رجیجو جی، مرلی دھرن جی، گلوبل آیوروید فیسٹیول کے سکریٹری جنرل ڈاکٹر گنگا دھرن جی، ایف آئی سی سی آئی کے صدر اُدے شنکر جی، ڈاکٹر سنگیتا ریڈی جی۔
عزیز دوستو،
مجھے چوتھے عالمی آیوروید فیسٹیول سے خطاب کرتے ہوئے بڑی خوشی ہورہی ہے۔ یہ بڑی خوشی کی بات ہے کہ بہت سے ماہرین اپنے نظریات اور تجربات میں ساجھے داری کریں گے۔ اس فیسٹیول میں جن ملکوں کی نمائندگی ہو رہی ہے ان کی تعداد 25 سے زیادہ ہے۔ یہ بڑی اچھی علامت ہے۔ اس سے آیوروید اور علاج کے روایتی طریقوں میں بڑھتی ہوئی دلچسپی کا اظہار ہوتا ہے۔ اس فورم سے میں پوری دنیا میں آیوروید کے سلسلے میں کام کرنے والوں کی کوششوں کی تعریف کرتا ہوں۔ ان کے جذبے اور ثابت قدمی سے پوری انسانیت کو فائدہ ہوگا۔
دوستو،
آیوروید بھارت کے کلچر سے قریبی تعلق رکھتا ہے جو فطرت اور ماحول کا احترام کرتا ہے۔ ہمارے نصابوں میں بڑی اچھی طرح آیوروید کی تشریح کی گئی ہے جب یہ کہا گیا ہے: हिता-हितम् सुखम् दुखम्, आयुः तस्य हिता-हितम्। मानम् च तच्च यत्र उक्तम्, आयुर्वेद स उच्यते॥ آیورویدمیں بہت سے پہلوؤں کا خیال رکھا جاتا ہے۔ اس سے اچھی صحت اور طویل زندگی کو یقینی بنایا جاتا ہے۔ آیوروید کو صحیح معنی میں ایک شاندار انسانی سائنس کہا جاسکتا ہے۔ پودوں سے لے کر آپ کی پلیٹ تک، جسمانی مضبوطی سے لے کر ذہنی صحت تک آیوروید اور روایتی ادویات کا اثر اور تاثیر زبردست ہوتا ہے۔
دوستو،
یہ کہا جاتا ہے: 'स्वस्थस्य स्वास्थ्य रक्षणं, आतुरस्य विकार प्रशमनं'। اس کا مطلب یہ ہے کہ : اس وقت کی بیماریوں کے علاوہ آیوروید جسم کی مجموعی صحت کا بھی تحفظ کرتا ہے۔اس میں کوئی عجیب بات نہیں ہے کہ آیوروید روگ سے زیادہ نروگ کی بات کرتا ہے۔ اگر کوئی شخص ویدیہ جاتا ہے تو وہ چاہے مرد ہو یا عورت نہ صرف دوائی حاصل کرتا ہے بلکہ اسے کچھ منتر بھی ملتے ہیں۔ مثلاً: بھوجن کریں آرام سے، سب چنتا کو مار۔ چبا-چبا کر کھایئے، ویدیہ نہ آوے دوار۔ اس کا مطلب ہے۔ اپنے کھانے سے لطف لیجیے، کسی ٹینشن کے بغیر۔ کھانے کے ہر لقمے سے لطف اندوز ہویئے، اسے اچھی طرح چبایئے۔ا س طرح کبھی آپ کو وید راج کو دوبارہ گھر نہیں بلانا پڑے گا۔
دوستو،
جون 2020 میں فائنانیشیل ٹائمس میں مجھے ایک مضمون پڑھنے کا اتفاق ہوا۔ اس کا موضوع تھا – کورونا وائرس سے ’صحت کا ہالہ کرنے والی‘ مصنوعات کو فروغ حاصل ہوتا ہے۔ اس مضمون میں ہلدی، ادرک اور اسی طرح کے دوسرے مصالحوں کا ذکر کیا گیا تھا جن کی مانگ عالمی وبائی بیماری کووڈ-19 کے سلسلے میں بتدریج بڑھ رہی ہے۔ موجودہ وقت آیوروید اور روایتی ادویات کے لیے صحیح وقت ہے کہ وہ عالمی طور پر زیادہ مقبول بنیں۔ ان میں دلچسپی بڑھتی جارہی ہے۔ دنیا دیکھ رہی ہے کہ کس طرح جدید اور روایتی دوائیں تندرستی کو آگے بڑھانے کے لیے ضروری ہیں۔ لوگوں کو آیوروید اور قوت مدافعت بڑھانے میں اس کے رول کے فائدوں کا احساس ہو رہاہے۔ لوگ کاڑھا، کالی تلسی اور سیاہ مرچ کو اپنی زندگی کا لازمی جزو بنا رہے ہیں۔
دوستو،
آج سیاحت کے بہت سے مخصوص مزے ہیں۔ لیکن بھارت آپ کے لیے خاص طور پر صحت والی سیاحت کی پیش کش کرتا ہے۔ میں اپنی بات پھر دوہراتا ہوں کہ صحت والی سیاحت۔ صحت والی سیاحت ایک اصول پر مبنی ہے یعنی بیماری کا علاج کیجیے،صحت مندی کو بڑھایئے اور جب میں صحت والی سیاحت کی بات کرتا ہوں تو اس کا سب سے مضبوط ستون آیوروید اور روایتی ادویات ہیں۔اپنے آپ کو خوبصورت ریاست کیرالہ کے لہلہاتے ہوئے سب ماحول میں تصورت کیجیے۔ اس بات کا تصور کیجیے کہ آپ اتراکھنڈ میں پہاڑوں پر چلنے والی ہواؤں کے ساتھ دریا کے قریب بیٹھے ہوئے یوگا کر رہے ہیں۔ تصور کیجیے کہ آپ شمال مشرق کے شاداب اور سرسبز جنگلات کے درمیان میں بیٹھے ہوئے ہیں۔اگر آپ زندگی کی پریشانیوں سے دوچار ہیں اور ان پریشانیوں نے آپ تھکا دیا ہے تو یہ وقت ہے کہ آپ بھارت کے کلچرمیں وقت گذاریئے۔ اگر آپ اپنے جسم کا علاج کرنا چاہتے ہیں یا اپنے ذہن کا علاج کرنا چاہتے ہیں تو بھارت آیئے۔
دوستو،
یہ آیوروید کی مقبولیت کی وجہ ہے کہ ایک عظیم موقع ہمارا انتظار کر رہا ہے۔ ہمیں اس موقع کو گنوانا نہیں چاہئے۔ روایات کو جدیدیت کے ساتھ ملاکر بہت سے فائدے حاصل کئے گئے ہیں۔ نوجوان لوگ بڑی تعداد میں آیوروید مصنوعات کا استعمال کر رہے ہیں۔ آیوروید کو شہادت پر مبنی میڈیکل سائنس سے مربوط کرنے کی شعوری کوششیں کی جارہی ہیں۔ اسی طرح جو دیگر چیزیں مقبول ہو رہی ہیں وہ ہیں: آیوروید کے سپلیمنٹس۔ آیوروید سے وابستہ ذاتی دیکھ بھال کی مصنوعات کا استعمال۔ ان مصنوعات کی پیکیجنگ میں بھی بہت بہتری آئی ہے۔ میں اپنے ماہرین تعلیم سے کہتا ہوں کہ وہ آیوروید اور روایت ادویات کے سلسلےمیں تحقیق کو اورگہرا کریں۔میں اپنی متحرک اسٹارٹ اپ کمیونٹی سے کہتا ہوں کہ وہ خاص طور پر آیوروید مصنوعات کی طرف دیکھیں۔ ایک بات جس کے لیے میں خاص طور پر نوجوانوں کی تعریف کرنا چاہتا ہوں وہ یہ ہے کہ انھوں نے ہماری روایتی ادویات کی نمائندگی ایسی زبان میں کرنے میں قیادت کی ہے جو ساری دنیا میں سمجھی جاتی ہے۔ اس میں کوئی شبہ نہیں کہ یہ میرا خود کا خیال ہے کہ ہماری سرزمین کی اخلاقیات اور ہمارے نوجوانوں کا صنعت کاری کا جذبہ حیرت انگیز نتائج برآمد کرسکتاہے۔
دوستو،
میں حکومت کی طرف سے آیوروید کی دنیا کو مکمل حمایت کا یقین دلاتا ہوں۔ بھارت نے نیشنل آیوش مشن تشکیل دیا ہے۔ نیشنل آیوش مشن، سستی آیوش خدمات کے ذریعے آیوش طبی نظام کو فروغ دینے کے لیے شروع کیا گیا ہے۔ یہ نظام تعلیمی سسٹم کو مضبوط کرنے کے لیے بھی کام کر رہا ہے۔ یہ آیوروید سدھا، یونانی اور ہومیوپیتھک ادویات کے لیے کوالٹی کنٹرول پر عملدرآمدمیں بھی آسانی پیدا کر رہا ہے اور خام مال کی مسلسل فراہمی کو یقینی بنا رہا ہے۔ حکومت نے بھی کوالٹی کنٹرول کے لیے متعدد اقدامات کئے ہیں۔ آیوروید اور بھارت کے طریقہائے علاج کے سلسلے میں ہماری پالیسی پہلے ہی عالمی صحت تنظیم کی روایتی میڈیسن اسٹرٹیجی 2014-2023 سے ہم آہنگ ہے۔ عالمی صحت تنظیم  نے بھارت میں روایتی ادویات کا عالمی مرکز قائم کرنے کا اعلان بھی کیا ہے۔ ہم اس اقدامات کا خیر مقدم کرتےہیں۔ آپ کو یہ جان کر خوشی ہوگی کہ مختلف ملکوں سے طلبا آیوروید اور روایتی ادویات کے مطالعے کے لیے بھارت آرہے ہیں۔ یہ صحیح وقت ہے کہ پوری دنیا کی صحت کے بارے میں سوچا جائے۔ ہوسکتا ہے کہ اس موضوع پر ایک عالمی سمٹ کا انعقاد کیا جائے۔ ہمیں ا ٓنے والے وقت میں آیوروید اور آہار کے بارےمیں بھی سوچنا چاہیے۔ آیوروید سے متعلق غذائی اشیاء اور وہ غذائی اشیاء جو صحت میں بہتری لاتی ہیں۔ آپ میں سے بہت سوں کو معلوم ہوگا کہ اقوام متحدہ نے کچھ دن پہلے 2023 کو ملیٹس کا بین الاقوامی سال منانے کا اعلان کیا ہے۔ ہمیں ملیٹس کے فائدوں کے بارےمیں آگاہی پیدا کرنی چاہئے۔
دوستو،
مجھے اپنی بات مہاتما گاندھی کے حوالے سے ختم کرنی چاہیے۔ انھوں نے کہا تھا: ’’میں آیوروید کے بارےمیں بڑے اچھے خیالات رکھتاہوں۔ یہ بھارت کے قدیم علوم میں سے ایک ہے جو بھارت کے ہزاروں گاوؤں کے لاکھوں لوگوں کی صحت کو یقینی بناتاہے۔ میں ہر شہری کو یہ مشورہ دیتا ہوں کہ وہ آیوروید کے اصولوں کے مطابق زندگی گزاریں۔ فارمیسی، ڈسپینسری اور ویدیاراج ان سب کے لیے میری دعائیں کہ وہ آیوروید کے لیے بہترین خدمات فراہم کرسکیں‘‘۔ مہاتما گاندھی نے یہ بات ایک سو سال سے زیادہ پہلے کہی تھی لیکن اس کی موزونیت آج بھی قائم ہے۔ ہمیں آیوروید میں اپنی کامیابیوں کو آگے بڑھاتے رہنا چاہیے۔آیوروید ہمارے لیے ایک ڈرائیونگ فورس ہونا چاہیے جس سے پوری دنیا ہماری سرزمین کی طرف متوجہ ہو۔ خدا کرے کہ یہ ہمارے نوجوانوں میں خوشحالی پیدا کرے ۔ اس کانفرنس کی ہرممکن کامیابی کے لیے میری نیک تمنائیں۔ تمام شرکت کرنے والوں کے لیے میری بہترین خواہشات۔
شکریہ
آپ کا بہت بہت شکریہ